Tan iyo intii la aasaasay dugsiyada Nuuradiin waxa ka baxay arday tiradoodu sare u dhaafayso 4012 arday, kuwaasi oo iyaga laftoodu horumar cusub soo kordhiyay, “Guulaha aanu gaadhnay ee aanu ku faani karno maanta waxa ka mid ah in aasaasayaasha Salaama School ay yihiin ardaydii wax ka baratay Nuuradiin, markaa aad ayaanu ugu faraxsanahay inay dhalinyaradii aanu wax barnay horumar soo kordhiso” Sidaa waxa yidhi Mahad Nuuradiin oo ka waramayay waxyaabaha la taaban karo ee ay gaadheen ardaydii ka baxday dugsiyada Nuuradiin.
